Folketing
2003-05-20

Først vil jeg sige til hr. Morten Homann, at vores måde, vores forslag til at løse det her problem på, er at kigge på den regelforenkling, som der er lagt op til fra regeringen, og som ministeren også nævnte i sin tale, sådan at vi kan sikre, at andelsboligområdet er så enkelt reguleret som overhovedet muligt. Dernæst siger hr. Morten Homann, at så har man bare, indtil der er bygget nyt, værsgo at betale. Altså i og med at det er en ulovlig handling, er der jo ikke nogen, der har værsgo at betale. Tværtimod er man jo i sin gode ret til at sige: Det vil jeg ikke. Så vil hr. Morten Homann sige til mig: Jamen så får man ikke lejligheden. Det er måske nok muligt, men dernæst er der jo mulighed for at retsforfølge den sælger af andelen, som har taget penge for det her. Det har man jo så ikke ønsket, for der er jo ikke blevet afsagt en eneste dom over nogen, der har modtaget penge ulovligt.